હૈદરાબાદ વિભાગની શિબિરમાં પૂ. ગુરુજીનો બે દિવસ નિવાસ હતો. જિલ્લાંશ: પરિચય બેઠકો ચાલતી હતી. એક બેઠકમાં એક સ્વયંસેવકે પોતાનો પરિચય આપતાં કહ્યું કે તે વૈદ્ય છે. પૂ. ગુરુજીએ પૂછ્યું, ‘તમે કઈ પરીક્ષા પાસ કરી છે ?’ તેણે કોઈ પરીક્ષા પાસ કરી નહોતી. ‘કોઈ પ્રમાણપત્ર વગર તમને વૈદ્યકીય વ્યવસાયની અનુમતિ કેવી રીતે મળી ?’ શ્રી ગુરુજીએ પ્રશ્ર્ન કર્યો. તે પ્રશ્ર્નનો સીધો જવાબ આપવાને બદલે તેણે કહ્યું, ‘આ ભ્રષ્ટ સરકારમાં આ બધી વાતો કોણ જુએ છે?’ તેની આ વાત સાંભળતાં જ પૂ. શ્રી ગુરુજીના ચહેરા પરના ભાવ બદલાઈ ગયા. કઠોર દૃષ્ટિથી તેની સામે જોઈ શ્રી ગુરુજીએ કહ્યું, ‘પોતાની ભૂલ સરકારને માથે શા માટે નાખો છો ?’ જો તમારા જેવા લોકો હશે તો કોઈ પણ સરકાર ભ્રષ્ટ થયા સિવાય નહીં રહે. આપણે પહેલાં આપણો વ્યવહાર સુધારવો જોઈએ. સરકારને ભ્રષ્ટ કહેવાનો કોઈ અર્થ નથી, અને એક સ્વયંસેવક એવું કહે તે તો વધુ લજ્જાસ્પદ છે. સ્વયંસેવક પાસેથી તે અપેક્ષિત નથી.’